న్యూఢిల్లీ: ఎయిర్ ఇండియాలో పెట్టుబడుల ఉపసంహరణకు సంబంధించి ఏర్పాటైన మంత్రుల బృందం (జిఔం) శుక్రవారంనాడిక్కడ తొలిసారిగా సమావేశమైంది. ఈ సమావేశంలో కేంద్ర ఆర్థిక మంత్రి అరుణ్ జైట్లీ, పౌర విమానయాన శాఖ మంత్రి అశోక్ గజపతిరాజు, రైల్వే శాఖ మంత్రి సురేష్ ప్రభు, విద్యుత్ శాఖ మంత్రి పీయూష్ గోయల్ పాల్గొన్నారు. జాతీయ రహదారుల శాఖ మంత్రి నితిన్ గడ్కరీ ఈ సమావేశానికి గైర్హాజరయ్యారు. ఈ సమావేశంలో ఏయే అంశాలను చర్చించారో మాత్రం ఎవరూ వెల్లడించలేదు. ఇది మార్కెట్ను ప్రభావితం చేసే విషయం కాబట్టి ఏ వివరాలను తెలియజేయలేమని అశోక్ గజపతి రాజు, పౌర విమానయాన శాఖ సెక్రటరీ ఆర్ఎన్ చౌబే అన్నారు. ఎయిర్ ఇండియాలో పెట్టుబడుల ఉపసంహరణకు ఆర్థిక వ్యవహారాల కేబినెట్ కమిటీ గత నెలలో సూత్రప్రాయంగా ఆమోదం తెలిపిన విషయం తెలిసిందే.
newdhilly: air indialo pettubadula upasamharanaku sambandhinchi erpaataina mantrula brundam (jaun) sukravaaramnaadikkada tolisaarigaa samavesamaindi. ee samavesamlo kendra aardhika mantri arun jaitley, poura vimaanayaana saakha mantri ashok gajapatiraju, railve saakha mantri suresh prabhu, vidyut saakha mantri piyush goyal paalgonnaaru. jaateeya rahadaarula saakha mantri nitin gadkari ee samavesaniki gairhajarayyaru. ee samavesamlo eye amsaalanu charchinchaaro maatram evaruu velladinchaledu. idhi maarketnu prabhaavitam chese vishayam kabatti e vivaraalanu teliyajeyalemani ashok gajapati raju, poura vimaanayaana saakha secretery arn chaube annaru. air indialo pettubadula upasamharanaku aardhika vyavahaaraala kabinet commity gatha nelalo suutrapraayamgaa aamodam telipina vishayam telisinde.